左光先_(桐城)

左光先  ， 字述之 ， 號三山 ， 南直隸安慶府桐城縣人 ， 明朝政治人物 ， 同進士出身 。 左光斗七弟 。 生而沉靜 ， 居家以孝友稱 。 天啓四年 （ 1624年 ） 應天府鄉試舉人 ， 任綏安縣知縣 ， 以卓異入西臺 ， 任監察御史 ， 復條陳善後五款 ， 勒石貽遠 ， 甘露雲谷間 ， 尸祝不衰 。 巡按兩浙 ， 滸墅關墨吏朱術 ， 宗室也 ， 光先首擊之 ； 金華逆賊許都 ， 巨寇也 ， 光先迅掃之 ； 南渡時馬士英 ， 權奸也 ， 光先特糾之 ； 鄭三俊 、 劉宗周 、 倪元璐 、 許譽卿 、 方孔炤 、 姚孫棐輩皆當時俊傑也 ， 光先力薦之 。 直聲正氣 ， 與兄光鬥並稱難兄難弟 。 晚節漁樵爲偶 ， 松菊自娛 ， 未嘗隻字入公府 。 惟訓子孫以德 、 言 、 功三立爲不朽盛事 ， 其古所稱鄉先生沒而可祭於社 ， 桐人舉鄉賢祠 。